Lav et referat af nedenstående tekst:

Tekst:
Der var klapsalver og guldkonfetti i lange baner da TV2 Nords Morten Pedholt torsdag aften kunne afsløre vinderen titlen Årets Nordjyde. Vinderen blev Alexander Møller Nielsen fra Elling ved Frederikshavn, der vandt titlen med hjælp fra de mange SMS-stemmer, nordjyderne sendte ind i løbet af aftenen. Alexander vandt titlen som Årets Nordjyde, den flotte bronzestatuette og de 50.000 kroner, der følger med prisen, for det arbejde han har gjort for at samle ind til Børnecancerfonden gennem initiativet Danmark for Børnecancerfonden, hvor han arrangerer motionsløb hvor overskuddet går til Børnecancerfonden. Se interview med Alexander fra lige efter det store show. Tog fart under corona Alexander Møller Nielsen startede det velgørende initiativ op i 2019 - efter at have mistet sin barndomsven Frederik til cancer. Det første motionsløb samlede 150 løbere fra Frederikshavn og omegn - og overskuddet blev på flotte 15.000 kroner. Da corona ramte Danmark og resten af verden, måtte Alexander dog være kreativt - og det blev en stor succes. Danmark for Børnecancerfonden blev et virtuelt fællesskab hvor deltagere kunne løbe hver for sig - af hensyn til restriktionerne - og overskuddet voksede i 2020 til massive 91.000 kroner. I 2021 blev succesen og overskuddet endnu større. Checken til Børnecancerfonden blev på hele 113.000 kroner. Hele portrættet af Alexander og hans velgørende arbejde kan du se herunder. Det var femte gang, TV2 Nord uddelte prisen Årets Nordjyde - og hvert år er prisen gået til en nordjyde, der gør noget godt for andre. Der har altid været vide rammer for, hvad man kunne gøre, for at komme i betragtning til prisen - men oftest aner de nominerede slet ikke, er de er blevet indstillet til prisen. Hvis du ikke fik set Årets Nordjyde, kan du se hele showet lige her.

Referat:
Det blev Alexander Møller Nielsen fra Elling ved Frederikshavn, der torsdag aften løb med titlen som Årets Nordjyde. Nordjyderne stemte Alexander ind som vinder via SMS og nu kan han i det kommende år, smykke sig med den fornemme titel.